title: نياندرطال
text: نّياندرطال (سّمية لعلمية Homo neanderthalensis أولا Homo sapiens neanderthalensis) هي نوع أولا نويّع منقارض د لإنسان لبدائي لي عاش ف أوراسيا تال هادي 40،000 عام. نقارضو واقيلا بسباب تّنافس أولا لإبادة لي تسببو فيها لمهاجرين لباشار لأوروبيين لّولين لحديتين، أولا بتغيير مناخي قوي، أولا شي مزيج من هاد لأسباب.
  
  تسما هاكدا ب نّسبة ل لبلاصة لّي تكتاشف فيها أول شانتيو ديالو، ف واحد لكاريان د لحجر سميتو نياندر ف ألمانيا) هو واحد لݣنس د لقرودا لفوقانيين لّي عاشو بين هادي 500 ألف و 30 ألف عام. هو من أقرب لݣنوس ل بنادم لّي كاين دابا (لهومو سابيانس) و تعايشو مدة طويلة و سكنو متقاربين. و كانو ݣاع كايتوالدو بيناتهوم، ب حيت أن لعولاما كايقدرو أننا (حنا لهوموسابيانس) فينا تقريبا شي 4 ف لمية منو على لمستوى لوراتي و لجيني.
  
  بنادم نّيانديرطال كانو عندو نفس لمهارات و لمعارف ديال سّابيانس ب حيت كان كايعرف يخدم لعافية و يصاوب دوزان و أدوات معقدة نسبيا (ب دّات ف دّوزان د صّيادة). كان خبير ف لعشوب و نباتات (وصل ݣاع باش يخدمهوم باش يداوا). كانو عندو طقوس دينية (كان كايدفن الموتى ديالو و كايعلم لقبورا ديالهوم) و كان عندو مع لفنون (رّسم ف لحيوط د لغيران).
  
  ب نّسبة ل لهدرة، ما كانتش عندو مطّورة بزاف و وقف عند لحد ديال تّبلبيل بلا ما يقدر يوصل ل مستوى سّابيانس لّي قدر يفوت لمستوى د لأصوات لبدائية ل نّيفو ديال لغة كايتواصل بيها و كايختارع كلمات باش يوصف لعالم لّي داير بيه و حتا شي أفكار و مفاهيم مجردة (ما ملموساش) بحال لموت و لفرحة و لكعية و لخوف. كاينين نظريات لّي كاتقول أن نّيانديرطال نقارض بسباب هاد لبلوكاج د لهدرة.
  
  ف 2010 تدار أول تخطيط كامل ل لآديئين ديالو.
  
  دّيموغرافيا
  
  نّطاق
  
  سّكان 
  نّيانديرطال ݣنس أوروبي ب لأساس، كان منتاشر ف أوروبا كاملة و غرب آسيا ف سّيكتور د شّام و لعراق و تركيا و إيران، و هادشي على حساب لعضوما و لحفريات ديالو لّي تلقاو.
  
  تّشريح
  
  لفورمة و تّاقيدة ديالو 
  كانت فومتو مقوسة و لبشرة ديالو مفتوحة و شعرو شهب كايميل ل لحمورية.
  
   لوسع د لجمجمة: بين 1500 و 1700 سم مكعب
   طّول: من ميترو و 55 سانتيم ل ميترو و 65
   لوزن: بين 70 و 90 كيلو
  
  لوجه
  
  عيون لكلام 
  
  نياندرطالات
  بنادم
  مقالة ب جودة مابيهاش (تصنيف د إحصائيات لمينحة د 2023)